《三月三日，湖上作二首 其一》
元代·张昱

此日谁人肯在家，倾城满意事繁华。时非上巳不为节，春到牡丹才是花。

雾鬓风鬟湖上女，画轮绣毂道傍车。儿童尽唱铜鞮曲，未觉人间日易斜。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。